O **Aarhus Gymnastikforening**, máis coñecido como **AGF**, é un club deportivo con sede en Aarhus, Xutlandia, Dinamarca. É un dos clubs máis antigos do país, sendo fundado 1880 como un club deportivo coa ximnasia e a esgrima como deportes principais. Con todo, o AGF é coñecido principalmente pola súa sección de fútbol, que foi creada en 1902 e que milita na Superliga de Dinamarca, a máxima categoría do fútbol dinamarqués.

Gañou 5 ligas danesas e 9 Copas de Dinamarca, sendo o equipo con máis títulos de Copa. En competición europea destacou na tempada 1960/61, cando chegou aos cuartos de final da Copa de Europa, onde foi eliminado polo Benfica, posterior campión. En 1989 alcanzou os cuartos de final da Recopa de Europa, sendo eliminado polo FC Barcelona por 1-0.

Historia
--------

O AGF xogou o seu primeiro partido de fútbol contra o Aarhus Idrætsklub Olympia en novembro de 1902, caendo derrotado por 2-5. Seis anos despois, o club gañou o campionato de fútbol de Xutlandia ao vencer 3-2 ao Ringkøbing IF na final. AGF gañou o campionato de fútbol de Xutlandia sete veces e estivo en tres finais do campionato de fútbol danés antes de que AGF se convertese en membro do recentemente fundado Torneo de Dinamarca en 1927.

En 1911, o club instalou a súa sede na avenida Dalgas e en 1920 comezou a xogar os seus partidos como local no novo estadio de Aarhus, onde xoga desde entón. En 1941, o club trasladou a súa sede a Fredensvang no suburbio de Viby J. Entre 1949 a 1951 o AGF rematou tres veces consecutivas no terceiro lugar da máxima división. Despois de pasar a tempada 1952/53 na segunda división, regresou con forza á primeira división e nas seguintes 12 tempadas gañou catro veces a liga e cinco veces a Copa de Dinamarca. Participou ademais na primeira edición da Copa de Europa, onde perdeu ante o Stade de Reims francés. En 1961 alcanzou os cuartos de final no torneo continental, onde perdeu ante o Benfica, gañador final da competición. O AGF descendeu dúas veces máis á segunda división en 1968 e en 1973, ata que en 1976 iniciou un período de 30 anos na máxima categoría.

A introdución do fútbol profesional en Dinamarca tivo unha grande influencia no éxito que experimentou a AGF desde finais da década de 1970 ata 1998. Coa ex-estrela do Real Madrid Henning Jensen no equipo, este estivo preto de gañar a liga en 1982, pero un empate a dous goles na última xornada, fixo que o título fose para o Odense Boldklub. En 1984 estivo de novo preto de conseguir o campionato pero perdeuno por un só punto ante o Vejle Boldklub. Finalmente, en 1986 o AGF gañou o seu quinto campionato, con destacados xogadores como Flemming Povlsen, Jan Bartram e John Stampe. En 1987, 1988 e 1992 o club gañou tres novos títulos da Copa de Dinamarca.

En 1996, con xogadores como Stig Tøfting e Håvard Flo, o AGF estivo de novo preto de gañar a liga, pero foi superado polo Brøndby IF na penúltima xornada. Con todo, o AGF vingouse ao gañar a final da Copa de Dinamarca ante o Brøndby esa mesma tempada.

En 1998, o equipo rematou terceiro na Superliga danesa, pero os problemas financeiros provocaron uns malos resultados nos anos seguintes. No ano 2000, Peter Rudbæk foi despedido despois de sete anos como adestrador. A partir do 2000, o club experimentou algúns dos seus peores resultados, o que levou ao descenso nas tempadas 2005/06, 2009/10 e 2013/14. Con todo, o club conseguiu recuperar rapidamente a categoría en cada unha das ocasións.

Na tempada 2015/16, con Glen Riddersholm como técnico, o equipo volveu chegar a unha final da Copa de Dinamarca, onde perdeu contra o København.

Estadio
-------

O terreo de xogo do AGF é o Estadio de Aarhus, rebautizado como **Ceres Park** por motivos de patrocinio desde 2015, que ten unha capacidade de 19.433.

Palmarés
--------

### Títulos nacionais

* **Primeira División/Superliga de Dinamarca (5):** 1954/55, 1955/56, 1956/57, 1960, 1986.
	+ **Subcampión (8):** 1920/21, 1922/23, 1924/25, 1944/45, 1964, 1982, 1984, 1995/96.
* **Copa de Dinamarca (9):** 1954/55, 1956/57, 1959/60, 1960/61, 1964/65, 1986/87, 1987/88, 1991/92, 1995/96.
	+ **Subcampión (3):** 1958–59, 1989–90, 2015/16.

### Títulos internacionais

* **Copa Atlántica (2):** 2018, 2020.

Xogadores
---------

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nº | Pos. | País | Xogador |
| --- | --- | --- | --- |
| 1 | PO | Dinamarca DIN | Jesper Hansen |
| 4 | DF | Alemaña ALE | Yann Aurel Bisseck |
| 5 | DF | Dinamarca DIN | Frederik Tingager |
| 6 | CC | Dinamarca DIN | Nicolai Poulsen |
| 7 | DI | Sierra Leone SLE | Mustapha Bundu *(cedido polo Anderlecht)* |
| 8 | CC | Iceland ISL | Mikael Anderson |
| 9 | DI | Dinamarca DIN | Patrick Mortensen *(capitán)* |
| 10 | CC | England ING | Jack Wilshere |
| 11 | CC | South Africa SUR | Gift Links |
| 13 | DF | Dinamarca DIN | Alexander Munksgaard |
| 15 | DF | Dinamarca DIN | Oliver Lund |
| 16 | PO | Dinamarca DIN | Daniel Gadegaard Andersen |
| 17 | CC | Iceland ISL | Jón Dagur Þorsteinsson |

 | 

| Nº | Pos. | País | Xogador |
| --- | --- | --- | --- |
| 19 | DF |  SUE | Eric Kahl |
| 20 | CC | Australia AUS | Zach Duncan |
| 21 | DI | Poland POL | Dawid Kurminowski |
| 22 | CC | Dinamarca DIN | Benjamin Hvidt |
| 23 | DF | Dinamarca DIN | Thomas Thiesson Kristensen |
| 24 | DI | Dinamarca DIN | Frederik Ihler |
| 25 | DI | Dinamarca DIN | Eskild Dall *(cedido polo Ajax)* |
| 26 | DF | Democratic Republic of the Congo RDC | Anthony D'Alberto |
| 27 | CC | Dinamarca DIN | Albert Grønbæk |
| 29 | CC | Dinamarca DIN | Frederik Brandhof |
| 31 | PO |  SUE | Viktor Noring |
| 37 | DF | Dinamarca DIN | Sebastian Hausner *(vice-captain)* |

 |

Adestradores
------------

* AG Pettersson (1919–1922)
* Mr. Brown (1922–1924)
* Dinamarca Harald Hansen (1925–1927)
* Dinamarca Alfred Rasmussen (1927–1931)
* Hungría Fritz Molnar (1932–1935)
* Dinamarca William von Würden (1936–1937)
* Dinamarca Søren Jensen (1938–1939)
* Dinamarca Knud Aage Andersen (1939–1940)
* Dinamarca Gerhard Müller (1941–1951)
* Dinamarca Peter Vesterbak (1952–1954)
* Hungría Géza Toldi (1954–1956)
* Dinamarca Peter Vesterbak (1956–1958)
* Austria Walther Pfeiffer (1959–1960)
* Hungría Géza Toldi (1960–1964)
* Dinamarca Henry From (1965–1966)
* Dinamarca Erik Kuld Jensen (1967–1968)
* Dinamarca Kaj Christensen (1969–1973)
* Inglaterra Jimmy Strain (Dinamarca) (1974)
* Dinamarca Henry From (1974–1975)
* Dinamarca Jørn Bjerregaard (1976)
* Dinamarca Erik Christensen (1977–1979)
* Dinamarca Poul Erik Bech (1980–1983)
* Alemaña Jürgen Wähling (1984–1986)
* Dinamarca Jens Harmsen (1986)
* Dinamarca Allan Hebo Larsen (1987–1988)
* Dinamarca Jens Harmsen (1989)
* Dinamarca Ole Brandenborg (1990)
* Dinamarca Lars Lundkvist (1990–1993)
* Dinamarca Peter Rudbæk (1993–1900)
* Dinamarca Lars Lundkvist eDinamarca Kent Nielsen (2000)
* Dinamarca Ove Christensen (2000–1901)
* Dinamarca John Stampe (2001–1902)
* Dinamarca Hans Petersen (2002)
* Dinamarca Poul Hansen (2002–1903)
* Suecia Sören Åkeby (2004-2005)
* Dinamarca Brian Steen Nielsen eDinamarca Jesper Tollefsen (2005)
* Dinamarca Ove Pedersen (2006-2008)
* Dinamarca Erik Rasmussen (2009-2010)
* Dinamarca Peter Sørensen (2010-2014)
* Dinamarca Jesper Fredberg (2014-2014)
* Dinamarca Morten Wieghorst (2014-2015)
* Dinamarca Glen Riddersholm (2015-2017)
* Dinamarca David Nielsen (2017-presente)

Competición europea
-------------------

O primeiro partido do AGF nunha competición europea foi o 21 de setembro de 1955, na Copa de Europa 1955–56, perdendo 0–2 na casa ante o Stade de Reims francés. Desde entón, o club participou en numerosas competicións da UEFA, chegando ata os cuartos de final da Copa de Europa na campaña 1960/61 e da Recopa de Europa na 1988/89.

Notas
-----

1. ↑  "Mindernes Allé". *agf.co.dk* (en dinamarqués). Arquivado dende o orixinal o 17 de xuño de 2009. Consultado o 10 de abril de 2022.
2. ↑  "Ungarsk magi på fodboldbanen" (en dinamarqués). 14 de maio de 2008. Consultado o 10 de abril de 2022.
3. ↑  "Verdens bedste kom forbi". *agffodbold.dk* (en dinamarqués). Arquivado dende o orixinal o 27 de maio de 2012. Consultado o 10 de abril de 2022.
4. ↑  "Aarhus Gymnastikforening". *soccerway.com* (en dinamarqués). Consultado o 10 de abril de 2022.
5. ↑  "AGF 0-2 Reims". *UEFA* (en inglés). Consultado o 10 de abril de 2022.

Véxase tamén
------------

### Ligazóns externas

* Datos do club no sitio web da UEFA *(en inglés)*.

|  |  |
| --- | --- |
| Control de autoridades | 
* Wd: Q301431
* WorldCat
* VIAF: 150328902
* LCCN: n2009029805
* LEI: 213800NZF3NQOYOQUX61
* OpenCorporates: 83839910

 |